Qi

Qi
--

* Splash art
* โมเดล

**Qi** (ฉี) **The Brawler** เป็นฮีโร่ลำดับที่ 88 ของเกม Arena of Valor ที่เข้าเกมมาในวันที่ 9 ส.ค. 2019 ตำแหน่งไฟต์เตอร์

## เนื้อเรื่อง

"ที่ไหนไร้หนทาง มักมีหนทาง อะไรที่ไม่มีที่สิ้นสุด มักมีที่สิ้นสุด"

เหมือนดั่งหนทางแห่งศิลปะการต่อสู้ เหมือนดั่งหนทางแห่ง Chi มันเป็นวันๆ หนึ่งฝนพรําและเหน็บหนาว เหล่าคนงานที่ตัวเปียกโชกได้มารวมตัวกันหน้าโรงฝึกพร้อมกับค้อนและอุปกรณ์ช่างเพื่อเตรียมการรื้อถอน สถานที่แห่งนี้เคยเป็นบ้านของเธอ แม้ตอนนี้มันจะเป็นเพียงแค่อาคารที่ว่างเปล่า และไม่เหลือแม้แต่ม้านั่งซักตัวแล้วก็ตาม แต่มันก็เคยเป็นที่ที่ Qi เติบโตมา และเป็นที่ที่ทําให้เธอได้ร่ำเรียนศิลปะการต่อสู้ ตระกูล Sungming เคยเป็นหนึ่งในตระกูลที่มีชื่อเสียงมากที่สุด และ Qi เองก็เป็นสายเลือดคนสุดท้ายของตระกูล พ่อของเธอเคยเป็นยอดนักสู้ที่น่านับถือมากคนนึง แต่อาการเจ็บป่วยก็มาพรากเกียรติยศของเขาไป มันทําให้เขาฝึกฝน Qi อย่างเข้มงวดเพื่อหวังที่จะรักษามรดกตกทอดของตระกูลอย่างศิลปะการต่อสู้ให้คงอยู่ต่อไปได้ แต่มันทําให้แม่ของ Qi ไม่พอใจ จนเธอทนไม่ไหวและจากไป พ่อคาดหวังกับ Qi ว่าวันหนึ่งเธอจะกอบกู้ชื่อเสียงของตระกูลและเป็นนักสู้ที่ยิ่งใหญ่เหมือนกับที่เขาเป็นในอดีต เขาใช้เงินที่เหลืออยู่ไปกับการสร้างหนทางที่จะทําให้ Qi ไปถึงจุดๆนั้น โดยไม่สนใจการรักษาอาการป่วยของตัวเองแม้แต่น้อย แต่ดูเหมือนทุกอย่างจะยิ่งแย่ลงเมื่อพ่อทอง Qi ยิ่งป่วยหนักมากขึ้น อาการของเขาเริ่มทรุดลง บัดนี้ Qi ได้กลายเป็นปรมาจารย์แทนพ่อของเธอ แต่แทนที่จะหาลูกศิษย์และกอบกู้สํานัก เธอกลับนําโฉนดของสํานักไปจํานองเพื่อที่จะนําเงินไปซื้อยาให้พอ ทําให้พ่อโกรธ Qi เป็นอย่างมาก แต่ Qi ก็ไม่สนใจและพยายามดูแลพ่อของเธอต่อไป

"เจ้าจะเอาเวลากับเงินทองมาเสียให้กับตาแก่ที่กําลังจะตายนี่นะ? เด็กโง่เอย"

"จ้าา... อ้าปากกว้างๆแล้วกินยาชะนะคะ"

"ชิ ขมชะมัด มันไม่มีทางรักษาได้หรอกนะ ทําไมเจ้าไม่ปล่อยข้าตายตามประสงค์ของเทพมังกร?"

"เท่าที่ข้าจําได้ นี่ก็ 12 ปีแล้วนะ ที่เราเป็นเหมือนอาจารย์กับศิษย์ จนข้าเกือบจะลืมไปแล้วว่าท่านคือพ่อของข้า ตอนนี้ข้าเป็นผู้นําของที่นี่แล้ว ข้าก็จะทําตามใจตัวเอง ขอให้ข้าได้ทําหน้าที่ลูกสาวเป็นครั้งสุดท้ายก่อนที่จะไม่มีโอกาสได้ทําเถอะนะ ท่านพ่อ"

คําพูดของ Qi ทําให้พ่อของเธอเงียบ และมีน้ำตาไหลออกมาที่แก้ม เขาพยายามจะพูดขอโทษลูกสาวแต่ Qi ได้บอกกับพ่อของเธอว่า

"ท่านได้ฝึกสอนทุกอย่างให้กับข้าหมดแล้ว ตอนนี้ท่านพักผ่อนเถอะนะ"

"ดูเจ้าตอนนี้สี ช่างเหมือนกับตาแก่คนนี้ในตอนที่ยังอ่อนเยาว์ยิ่งนัก" พ่อของ Qi พูดออกมาก่อนที่เราจะเริ่มหัวเราะออกมา แต่ยิ่งเขาหัวเราะมากเท่าใด มันก็ยิ่งทําให้จิตใจของ Qi แตกสลายมากเท่านั้น ในวันที่พ่อของ Qi จากไปก็เป็นวันที่ฝนตกเช่นเดียวกัน คําพูดสุดท้ายที่พอใช้แรงทั้งหมดที่เรามีเพื่อจะบอกกับ Qi คือ

"จงทําให้ชื่อของ Sungming เป็นที่รู้จักไปทั่วทุกสารทิศให้จงได้นะ" ขณะที่พิธีศพเพิ่งจะจัดไปได้เพียงครึ่งเดียว บรรดาเจ้าหนี้ก็โผล่มาทวงหนี้ Qi เดินไปยังกลางโรงฝึกพร้อมทั้งกระแทกฝ่าเท้าลงบนพื้นด้วยพลังอย่างแรง

"พวกเจ้าสามารถนําอะไรออกไปก็ได้ แต่สําหรับโรงฝึกแล้ว เมื่อข้ามีชื่อเสียงและกอบกู้ชื่อของสํานักกลับมาได้ ว่าจะจ่ายคืนส่วนที่เหลือให้ พร้อมดอกเบี้ย!" และด้วยข้อเสนอนี้ทําให้เหล่าเจ้าหนี้ยอมยึดเวลาใช้หนี้ออกไป เธอเตรียมตัวออกเดินทาง และเป้าหมายของเธอในตอนนี้คือ ท้าสู้กับ Lu Bu ยอดนักรบ

"ตัวข้าและพลังงานแห่ง Chi นั้น เป็นหนึ่งเดียวกัน!"

## ข้อมูลขั้นสูง

* เป็นแชมป์กินจุ และยังไม่มีใครทำลายสถิติได้

* นอนเก่งมาก สามารถยืนหลับได้

* มีฉายาว่า "น้องซาลาเปา" เพราะชอบกินซาลาเปา

* ตั้งใจจะท้าสู้กับ Lu Bu แต่หาไม่เจอเพราะหลงทาง

* มีแรงมหาศาลแต่เกิด เคยตบไหล่พ่อจนกระดูกหัก

* รักการกินมาก แต่ทำอาหารแย่มาก

* พ่อของ Qi เคยอยากจัดงานแข่งต่อสู้ เพื่อหาสามีให้ลูกสาว

## ความสัมพันธ์

* **Lu Bu - เป้าหมาย:** ภาระในการฟื้นฟูศิลปะการต่อสู้ของ Qi นั้นหนักอึ้งมาก แต่มันก็ไม่ได้แย่ไปซะทีเดียวหากจะได้ประลองกับ Lu Bu ผู้เป็นหนึ่งในใต้หล้า เมื่อพร้อมแล้วก็แบกกระเป๋าที่เต็มไปด้วยซาลาเปาและออกเดินทางตามหา Lu Bu...

## เนื้อเรื่องเสริม

นักสู้

"ฝึกฝนนับสิบปี จนบรรลุวิชาทั้งหมด ทุกอย่างที่ทำมา ก็เพื่อวันนี้!"

"ทายาทมังกร" "ที่หนึ่งในใต้หล้า" "เทพสงคราม"...
แม้จะยืนอยู่ต่อหน้าชายที่มีชื่อเสียงเลื่องลือผู้นี้ แต่ Qi ก็มิได้รู้สึกกดดันใดๆ ในใจมีเพียงความอยากที่จะต่อสู้เท่านั้น

"ท่าน Lu Bu! ข้าคือ Qi ผู้สืบทอดหมัดฉงหมิงรุ่นที่ 13!" เมื่อพูดจบเธอก็ตั้งท่า "เปิดประตูสู่ภูเขา"

"ขออภัยที่ข้ามาโดยมิได้บอกกล่าวล่วงหน้า หวังว่าท่านจะช่วยชี้แนะ!"

Lu Bu กอดอกและยืนนิ่ง ด้วยชื่อเสียงและฐานะของเขาตอนนี้ จึงไม่แปลกที่จะเปิดโอกาสให้เด็กๆ เป็นคนออกโจมตีก่อน Qi ขมวดคิ้ว แม้ Lu Bu จะยังไม่ได้ออกโจมตี แต่ลมหายใจและพลังที่ออกจากตัวของเขาทำให้ Qi ถูกกดดันจนลมหายใจผิดจังหวะไป การต่อสู้กับปรมาจารย์ "แม้หนึ่งจังหวะหายใจก็อาจตัดสินชะตาได้" Qi นึกถึงคำพูดติดปากพ่อของเธอ

"แย่แล้ว ถ้าเป็นแบบนี้ละก็ คงแพ้ตั้งแต่ยังไม่เริ่ม"

Qi หายใจเข้าลึกๆ และพยายามเอาชนะความกังวล
เขย่งปลายเท้าพร้อมยื่นแขนออกมา เพื่อออกท่า "Starchaser" เรียกกำลังภายในทั้งหมดมารวมอยู่บนฝ่ามือ และโจมตีไปที่ Lu Bu พลังจากหมัดฉงหมิงอันรุนแรงได้ต่อยข้าไปที่หน้าผากฝ่ายตรงข้าม แม้ Qi จะมีความเร็ว แต่ปฏิกริยาของ Lu Bu เร็วกว่า Lu Bu ยังคงยืนนิ่งอยู่กับที่ ขยับเล็กน้อยพร้อมกับใช้ไหล่ขวารับแรงหมัดนี้ไปเต็มๆ Qi รู้สึกถึงความชาของฝ่ามือ เลือดลมในร่างกายแปรปรวน เธอถูกแรงสะท้อนจากไหล่ Lu Bu จนยืนแทบจะไม่ไหว เธอรู้ว่าการทรงตัวของเธอนั้นเต็มไปด้วยช่องโหว่ให้ศัตรู จึงไม่รอท่าต่อไปจาก Lu Bu แต่บิดเอวบางๆ ของเธอ พร้อมทั้งเตะเท้าเร็วๆ เพื่ออาศัยท่าทีทำให้ร่างกายทรงตัว ก่อนจะออกโจมตีด้วยฝ่ามืออีกครั้ง

"Mountain Shaker!"

เธอรวมกำลังภายใน และเปลี่ยนเป็นพลัง พร้อมทั้งออกโจมตีรัวๆ ด้วยความเร็วสูงไปทั้ง 5 จุดสำคัญของฝ่ายตรงข้าม ทุกหมัดนั้นแรงขึ้นเรื่อยๆ แต่ Lu Bu ก็ยังคงยืนนิ่ง และใช้ไหล่ซ้ายข้างเดียวในการรับมือ Qi รู้สึกถึงความนิ่งดั่งเข็มที่ปักอยู่ในมหาสมุทรจาก Lu Bu แม้ตนจะโจมตีด้วยความรุนแรงเพียงใด เขาก็สามารถรับมือได้ราวกับว่าไม่มีสิ่งใดเกิดขึ้น แม้การต่อสู้จะผ่านไปเพียงไม่นาน แต่ Qi ได้ใช้พลังไปอย่างมาก กำลังภายในของเธอเริ่มหมดลง ในจังหวะที่เธอกำลังจะรวมกำลังภายในอีกครั้ง เธอเห็นฝ่ามือขนาดใหญ่กำลังพุ่งมาที่หน้าผาก Qi ที่ตั้งตัวไม่ทันจึงต้องยกแขนสองข้างเพื่อป้องกันใบหน้าตนเอง แต่ฝ่ามือกลับนั้นเลื่อนลงมาด้านล่าง พร้อมทั้งจับคอเสื้อของเธอ และยกตัวเธอขึ้นมา Qi รู้สึกอายจนแก้มร้อน

"นี่มันสู้กันที่ไหนละ นี่มันผู้ใหญ่รังแกเด็กชัดๆ! ดูถูกข้าเหรอ? หรือเขาดูถูกหมัดของตระกูลเรา?"

เมื่อนึกถึงตรงนี้ Qi รู้สึกจุกที่อก และรู้สึกร้อนที่หัวเพราะความโกรธ ไม่ นี่ไม่ใช่กำลังภายใน แต่นี่คือสิ่งที่จะหล่อหลอมขึ้นมาเมื่อฝึกซ้อมจนถึงขั้นสูงสุด นี่คือพลังที่เหนือกว่ากำลังภายใน -- The Brawler เมื่อฝึกฝนจนบรรลุขั้นพลัง The Brawler เส้นเลือด กล้ามเนื้อ และกระดูกของเธอจึงเกิดการเปลี่ยนแปลงขึ้น เธอยกมือจับด้านหน้า และเกาะแน่นอยู่บนแขนซ้ายของ Lu Bu พลังมหาศาลถูกลำเลียงออกจากมือทั้งสองข้าง ทำให้ Lu Bu เริ่มจะรับมือไม่ไหว Lu Bu ไหวตัวไม่ทันแล้ว

"พลังแห่ง Qi!"

Qi สามารถขยับตัวได้อย่างอิสระ ฝ่ามือที่อยู่กลางอากาศจึงได้รวบรวมกำลังภายในพร้อมโจมตี นี่คือท่าสุดท้ายในหมัดฉงหมิง ซึ่งเป็นท่าที่ถูกลือว่าแข็งแรงจนต้านรับไม่ไหว -- The Brawler Lu Bu ไม่ได้หยิ่งอย่างที่ผ่านมา เขาเอาแขนสองข้างกอดอก และพยายามใช้พลังเพื่อต้านพลัง แต่เนื่องจากการรับมือช้าเกินไป จึงทำให้เขาต้องถอยหลังหลายก้าวเพื่อรับมือกับพลังฝ่ามือของ Qi แต่ Qi มิได้อาศัยจังหวะได้เปรียบนั้นโจมตีต่อ หลังออกหมัดสุดท้ายนั้น อวัยวะภายในของเธอกิดความแปรปรวนอย่างหนัก เธอรู้สึกร้อนที่ลำคอ เลือดที่จุกอยู่จึงกลั้นไม่ไหว

"เฮือก!" เธอกระอักเลือดออกมาเล็กน้อย

"วันนี้พอแค่นี้ก่อน" Lu Bu เดินออกด้วยความปล่อยวาง

"ขอบ... ขอบคุณสำหรับการชี้แนะ..." Qi กำมือแต่ยังไม่ทันจะโค้งคำนับ เธอก็ล้มตัวลงและหมดสติไป

---จบ---

## ชีวประวัติ

Qi กิดในตระกูลนักสู้แห่งอาณาจักรมังกร เธอคืออัจฉริยะด้วนวิชาการต่อสู้ เนื่องจากเธอได้รับการผลักดันจากบิดา จึงเริ่มฝึกฝนหมัดฉงหมิงประจำตระกูลแต่เด็ก เธอมีท่านฉงหมิงผู้เป็นบรรพบุรุษเป็นแรงบรรดาลใจ ไม่ว่าจะร้อนจะหนาวเพียงใดก็ยังอดทนฝึกฝนตนเป็นเวลานับสิบปี แต่นับวันที่เธอเก่งขึ้นเรื่อยๆ คุณพ่อของ Qi กลับมีร่างกายที่ทรุดลง หลังจากเธออยู่เคียงข้างพ่อในช่วงสุดท้ายของชีวิต เธอก็ขายทุกสิ่งทุกอย่างในบ้านทิ้งชดใช้หนี้และปิดตัวโรงฝึกเพื่อออกเดินทาง เธอตั้งเป้าหมายว่าจะฟื้นฟูโรงฝึก และสร้างชื่อเสียงให้กับหมัดฉงหมิงอีกครั้ง จึงได้ตั้งเป้าหมายเอาชนะ Lu Bu ซึ่งเป็นที่หนึ่งของโลก และออกตามหานักสู้เพื่อท้าประลอง ระหว่างทางนั้นเธอก็ได้ช่วยเหลือผู้ที่ตกอยู่ในสถานการณ์ลำบาก ใช้การกระทำเพื่อพิสูจน์จิตใจแห่งความเป็นนักสู้ แต่แล้ว แม้เธอจะฝึกซ้อมวิชาเป็นเวลาหลายปี แต่สิ่งที่ท้าทายที่สุดกลับเป็นการจำทาง ตอนนี้เธอเดินทางออกจากอาณาเขตแดนมังกรแล้ว เธอได้เดินผ่านทะเลทรายแห่งความตาย และมาสู่ต่างแดน... ไม่ว่าตัวเธอจะอยู่ที่ใด การท้าประลองกับนักสู้ทั่วโลก และฟื้นฟูชื่อเสียงวงศ์ตระกูลนั้นกลายเป็นสิ่งที่เธอจะไม่ลืมเลือน

## สกิล

### สกิล 1

 2
 3
 4
 5
 6

### สกิลอัลติเมท

 2
 3

## สกิน

Dragon's Heir
Arctic Thunder
Flash Fist

## แนะนำ

### ไอเทม

Gilded Greaves
Spear of Longinus
Omni Arms
Claves Sancti
Fenrir's Tooth
Blade of Eternity

### รูน

**LV 3: Onslaught (x 8)**
พลังโจมตี +2
เจาเกราะ +3.6
**LV 3: Assassinate**
พลังโจมตี +1.6
ความเร็วเคลื่อนที่ +1%
**LV 3: Dragon's Claw**
พลังโจมตี +0.9

**LV 3: Rage (x 2)**
อัตราคริติคอล +1.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (CD 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Devil's Awakening**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

### เลือกฮีโร่

* **I am Qi:** ข้าคือ Qi

* **My punches are faster than lightning:** หมัดของข้ารวดเร็วกว่าสายฟ้า

* **Self enlightenment above all else:** การตรัสรู้ในตนเอง อยู่เหนือสิ่งอื่นใด

### เกิดใหม่

* **Allow me to show you the way of the fist:** ให้ข้าแสดงให้เห็น ถึงวิถีการกำปั้น

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **I don't care for fame, but right now, I need it to feed my family:** ข้าไม่เคยสนใจชื่อเสียง แต่ตอนนี้ ข้าต้องใช้มันเพื่อหาเลี้ยงครอบครัวของข้า

* **Family first!:** ครอบครัวต้องมาก่อน

* **I must carry on my ancestor's legacy:** ข้าจะต้องสืบสานมรดกของบรรพบุรุษ

* **Sometimes a fight beats an argument:** บางครั้งการต่อสู้ก็ดีกว่าการมายืนเถียงกัน

* **Sometimes life is difficult:** บางครั้งชีวิตก็ยากลำบาก

### ใช้สกิล

* **Charge!**

* **Strike from the core!**

* **Qi strike!**

* **Can you handle this!**

* **Get away from me!**

### ตาย

* **I still have much to learn...:** ข้ายังมีสิ่งที่ต้องเรียนรู้อีกมาก...

### ได้ First Blood

* **The outcome was decided before the fight even started:** ผลลัพธ์ถูกตัดสินก่อนการต่อสู้จะเริ่มขึ้นซะอีก

### สังหารต่อเนื่อง

* **Ha, you lack training:** ฮ่า อ่อนซ้อมสินะ

* **The way of the fist is fluid:** ทิศทางของหมัดเป็นของไหล

### ยั่วยุ

* **You don't have what it takes to beat me:** เจ้าไม่มีสิ่งต้องใช้ในการเอาชนะข้า

## แกลเลอรี่

### Splash art

DefaultDragon's HeirArctic ThunderFlash Fist
### โมเดล

DefaultDragon's HeirArctic ThunderFlash Fist
### วิดีโอ

Qi Cinematic - ศิลปะการต่อสู้จากแดนมังกรHero Spotlight - Qiฮีโร่ใหม่ Qi หมวย สู้ ฟัด ! ทั้งสวย ทั้งเก่ง !!!เล่นอย่างโปร EP71 - Wanoiz สอนเล่น Qi ใน 8 นาทีArctic Thunder Qi - SKIN Spotlight

## เกร็ดความรู้

* Qi มาจากคำว่า **炁**  (Qì อ่านว่า "ชี่") ในภาษาจีน ซึ่งหมายถึงพลังสำคัญที่เชื่อว่าก่อตัวเป็นส่วนหนึ่งของสิ่งมีชีวิตใดๆ หรือก็คือ “ลมปราณ” หรือ “พลังงานชีวิต”

## อ้างอิง

1. ↑ https://www.facebook.com/ROVTH/posts/911741088989341
2. ↑ 2.0 2.1 https://www.facebook.com/ROVTH/posts/1361073447389434/
3. ↑ https://www.facebook.com/ROVTH/posts/1585640541599389/
4. ↑ https://www.facebook.com/ROVTH/posts/2062272707269501/
5. ↑ https://www.facebook.com/ROVTH/posts/1361061690723943/

แทงค์
ไฟต์เตอร์
แอสซาซิน
เมจ
แครี่
ซัพพอร์ต